section_heading: Rasprostranjenost
paragraph_text: mini|lijevo|Područje rasprostranjenosti američkog aligatora Ova vrsta živi na području američkih država Sjeverne i Južne Karoline, Georgije, Floride, Alabame, Mississippija, Louisiane, Arkansasa, Oklahome i Teksasa gdje nastanjuje uglavnom spore tekućice, močvare, poplavne pašnjake i jezera. No, čini se da zadnjih godina prodiru sve dalje na sjever. Tako je opažen već kod Memphisa, u Tennessiju.